# lav4e РЕПУБЛИКА БЪЛГАРИЯ

# Министерство на земеделието и храните

Областна дирекция „Земеделие”- гр.Монтана

**СЪОБЩЕНИЕ**

**В срок до 30 юни ползвателите на земеделски земи трябва да регистрират в общинските служби по земеделие договорите за ползване на земеделски земи, с които ще участват в процедурата за уедрено ползване на земеделски земи чрез създаване на масиви за ползване по споразумение за стопанската 2025 – 2026 година.**

С промените на Закона за собствеността и ползването на земеделските земи (обн., ДВ, бр.33 от 12 април 2024 г.), срокът за регистриране на договорите е изтеглен с един месец напред – до 30 юни, за да имат възможност общинските служби по земеделие да регистрират представените договори преди 31 юли – срокът за подаването на заявленията за участие в процедурата по чл. 37в от ЗСПЗЗ.

Съгласно правилата за регистрация на договорите за наем и аренда на земеделска земя, утвърдени от министъра на земеделието и храните:

Копие на договори за ползване на земеделски земи с поправки върху тях не се приемат за регистриране в общинската служба по земеделие. Когато върху оригинала на договора е направена поправка, копие от същия се регистрира, ако истинността на поправката върху оригинала е удостоверена с:

* печат, дата и подпис на длъжностно лице, извършило поправката – за договорите, сключени за имоти от общинския поземлен фонд;
* подписите на страните по договора, като се поставя и дата – за договорите, сключени между частноправни субекти – юридически и физически лица.

**д-р виолета гергова**

***Директор на ОД „Земеделие” Монтана***

29.04.2025